wickkiey/tamil-wikipedia-chunked huggingface dataset:
# இசுட்ரோன்சியம் குளோரேட்டு

## தயாரிப்பு

இசுட்ரோன்சியம் ஐதராக்சைடு கரைசலை குளிரவைத்து அதனுடன் குளோரினைச் சேர்த்தால் அடுத்ததாக அது இசுட்ரோன்சியம் குளோரேட்டாக படிகமாகிறது. உலர் இசுட்ரோன்சியம் ஐதராக்சைடு கரைசலில் குளோரின் எந்தவிதமான வினையிலும் ஈடுபடுவதில்லை. ஆனால் இது நீரேறிய இசுட்ரோன்சியம் ஐதராக்சைடை (Sr(OH)<sub>2</sub>•8H<sub>2</sub>O) குளோரைடு மற்றும் குளோரேட்டுகளாக மாற்றுகிறது. சிறிதளவு இசுட்ரோன்சியம் ஐப்போகுளோரைட்டும் இவ்வினையில் உருவாகிறது.
# குரும்பாபேட்

**குரும்பாபேட்** புதுச்சேரி ஒன்றிய பிரதேசத்தில் இருக்கும் புதுச்சேரி மாவட்டத்தில், தெற்கு வருவாய் கோட்டத்தில் இருக்கும் வில்லியனூர் வட்டத்தில் இருக்கும் ஒரு வருவாய் கிராமமாகும். புதுவை பாரதியார் கிராம வங்கி கிளை இங்கு இருக்கும் மாவட்ட நெடுஞ்சாலை 203-இல் அமைந்துள்ளது. ஆங்கிலோ பிரெஞ்சு, நெசவாலை மற்றும் பல தொழிற்சாலைகள் இங்கு அமைந்துள்ளன.
# குரும்பாபேட்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 7412 மக்கள் குரும்பாபேட் வருவாய் கிராமத்தில் வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். மக்களின் சராசரி கல்வியறிவு 72% ஆகும்
# குரும்பாபேட்

## புவியமைப்பு

இவ்வூரின் அமைவிடம் 11.94° N 79.76°E ஆகும்.
| <big>வருவாய் கிராமம் | 1991 -மக்கள் தொகைக் கணக்கெடுப்பு | 2001-மக்கள் தொகைக் கணக்கெடுப்பு | 2011-மக்கள் தொகைக் கணக்கெடுப்பு</big> |  |
| --- | --- | --- | --- | --- |
| குரும்பாபேட் | 5,013 | 7,412 | 19,506 | } |
# இந்தியாவிலுள்ள தேசியப் பூங்காக்கள்

இந்தியாவின் தேசியப் பூங்காக்கள் பன்னாட்டு இயற்கைப் பாதுகாப்புச் சங்கம் பிரிவு II-ஐச் சார்ந்த பாதுகாக்கப்பட்ட பகுதி ஆகும். இந்தியாவின் முதல் தேசியப் பூங்கா 1936ல் ஹெய்லி தேசியப் பூங்கா என்ற பெயரில் நிறுவப்பட்டது, தற்பொழுது ஜிம் கார்பெட் தேசியப் பூங்கா என்றறியப்படுகிறது. 1970ல் இந்தியாவில் ஐந்து தேசியப் பூங்காக்கள் மட்டுமே இருந்தன. 1972ல் இந்தியா குறைந்துவரும் வனவிலங்குகளின் இனங்களையும் அதன் வாழ்விடங்களையும் பாதுகாப்பதற்கு வனவிலங்கு பாதுகாப்பு சட்டத்தினையும், புலிகள் பாதுகாப்புத் திட்டத்தினையும் இயற்றியது.
1980ல், மத்திய அரசாங்கம் வனவிலங்குகள் பாதுகாப்பு சட்டத்தினை மேலும் பலப்படுத்தியது. ஏப்ரல் 2012ல், 112 தேசியப் பூங்காக்கள் உள்ளது.
அனைத்து தேசியப் பூங்காக்களூம் &nbsp; இடத்தினை சூழ்ந்திருக்கிறது, இது இந்தியாவின் மொத்த இடப்பரப்பளவில் 1.21% ஆகும்.
# நல்லி - திசை எட்டும் மொழியாக்க இலக்கிய விருதுகள்

**நல்லி - திசை எட்டும் மொழியாக்க இலக்கிய விருதுகள்** என்பது மொழியாக்கப் படைப்பாளிகளைப் பெருமைப்படுத்தி அத்துறையை வளப்படுத்தும் நோக்குடன் 2004 ஆம் ஆண்டு முதல் வழங்கப்படும் தமிழ் மொழிபெயர்ப்பாளர் விருதுகள் ஆகும். இவ்விருதுகள் நல்லி குப்புசாமி செட்டியாரின் புரவலில் குறிஞ்சிவேலன் ஆசிரியராகக் கொண்டு வெளிவரும் *திசை எட்டும்* என்ற காலாண்டிதழ் சார்பாக வழங்கப்படுகின்றன. இந்த விருது பெறுபவர்கள் "ரொக்கப் பரிசுடன் பாராட்டிதழும் பட்டயமும் அளித்து, சிறந்தமுறையில் விழாவெடுத்துச் சிறப்பிக்கப்படுகிறார்கள்".
# நல்லி - திசை எட்டும் மொழியாக்க இலக்கிய விருதுகள்

## விருதுகள்

- தமிழிலிருந்து பிற இந்திய மொழிகளுக்குச் செல்லும் நூல்கள்
- பிற இந்திய மொழிகளிலிருந்து தமிழுக்கு வரும் நூல்கள்
- ஆங்கிலப் புனைவிலக்கிய நூலின் தமிழாக்கத்திற்கு
- ஆங்கிலம் / பிற அயல்மொழிகளிலிருந்து தமிழுக்கு வரும் புனைவு இலக்கியம் அல்லாத நூல்
- வாழ்நாள் சாதனையாளர் விருது
- மாணவர் விருதுகள்
# நல்லி - திசை எட்டும் மொழியாக்க இலக்கிய விருதுகள்

## விருது பெற்றோர்

**Caption text**  
| ஆண்டு | மொழிபெயர்ப்பாளர்கள் |  |
| --- | --- | --- |
| 2010 | * சிற்பி பாலசுப்ரமணியம் |  |
| 2012 | * அ. தட்சிணாமூர்த்தி |  |
| 2013 | * வைதேகி ஹெர்பர்ட் (ஆங்கிலம்-தமிழ்)
* போப்பு (ஆங்கிலம்-தமிழ்)
* எம். ஏ. சுசீலா (ஆங்கிலம் - தமிழ்)
* ந.மனோகரன் (மலையாளம்-தமிழ்)
* ந.சுப்ரமணியன் (குஜராத்தி-தமிழ்)
* மா.கோவிந்தராஜன்(இந்தி - தமிழ்)
* செல்வி வி.சைதன்யா (தமிழ்-ஆங்கிலம்) |  |
| 2018 | * கே. நல்லதம்பி |  |
| 2022 | * ஆயிஷா இரா. நடராஜன்(ஆங்கிலம்-தமிழ்)
* வெங்கட் சுப்புராய நாயக்கர் (தமிழ்-பிரஞ்சு)
* கண்ணையன் தட்சிணாமூர்த்தி (தமிழ்-ஆங்கிலம்)
* ஷைலஜா ரவீந்திரன் (தமிழ்-மலையாளம்) |  |
| 2023 | * முனைவர் ச. வின்சென்ட் , மதுரை
* முனைவர் மோ. செந்தில்குமார், கோவை
* சதீஷ் வெங்கடேசன், திருவண்ணாமலை
* முனைவர் சாயி சுப்புலட்சுமி, சென்னை.
* பாக்கியம் சர்மா, ஜெய்ப்பூர்.
* ஆதி வள்ளியப்பன், சென்னை
* துளஸி பட், ஹைதராபாத் | } |
# திருவிதாங்கூர் ஆமை

**திருவிதாங்கூர் ஆமை**(*Indotestudo travancorica*)33 சென்டிமீட்டர் நீளம் வரை வளரக்கூடிய பெரிய, காட்டு ஆமை வகை ஆகும். இது 450-850 மீட்டர் உயரத்தில் உள்ள மலைக்காடுகளில் வாழ்கிறது.இதன் முக்கிய உணவு புற்களும் செடிகளும்.இது மட்டுமன்றி நத்தைகள், பூச்சிகள் போன்றவற்றையும் உண்ணும். மட்டக்குழி தோண்டி அதில் 5 முட்டைகள் வரை இடும்.
- **வட்டார வழக்குகள்**:
- **தமிழ்**: கல் ஆமை, பெரிய ஆமை
- **கன்னடம்**: பெத்த ஆமை, கடு ஆமை
- **மலையாளம்**: சுர்ரல் ஆமை
# அட்சன் ஆறு

**அட்சன் ஆறு** ஐக்கிய அமெரிக்காவின் நியூ யார்க்கின் கிழக்குப் பகுதியின் ஊடாக செல்லும் ஆறு. வடக்கில் இருந்து தெற்கு நோக்கி ஓடும் இவ் ஆற்றின் நீளம் 507 கிலோமீட்டர்கள். அட்லாண்டிக் கடலில் சேரும் இந்த ஆறு ஹென்றி அட்சன் என்னும் ஆங்கில கடலோடியின் பெயராலேயே அழைக்கப்படுகிறது. இந்த ஆறே நியூ ஜெர்சி, நியூ யார்க் மாநிலங்களைப் பிரிக்கிறது.
# அம்பலம

**அம்பலம** (சிங்களம்: අම්බලම, ஆங்கிலம்:Ambalama) என்பது சிங்கள மொழியில் யாத்திரீகர்களும், வழிப்போக்கர்களும் தங்கி இளைப்பாறுவதற்காக அமைக்கப்பட்ட ஒரு கட்டிடத்தைக் குறிக்கும். இது தமிழ்நாட்டில் காணப்படும் சாலையோரத் தங்கு மடங்களுக்கு ஒப்பானது. இவற்றில் தங்குவதற்குக் கட்டணங்கள் அறவிடப்படுவதில்லை.
# அம்பலம

## பெயர்

*அம்பலம* என்னும் சிங்களச் சொல் *அம்பலம்* என்னும் தமிழ்ச் சொல்லிலிருந்து பெறப்பட்டது. தமிழில் அம்பலம் என்னும் சொல்லுக்குப் பொது மண்டபம் அல்லது பொது இடம் என்னும் பொருள் உண்டு. இந்தப் பொருளிலேயே *அம்பலம* என்னும் சிங்களச் சொல் உருவாகிச் சாலையோரத் தங்கு மடங்களைக் குறிக்கப் பயன்பட்டுவருகிறது. சிங்களச் சொற்கள் *ம்*, *ன்* போன்ற மெய்யெழுத்துக்களில் முடிவதில்லை. அவ்வாறான சொற்களைக் கடன்வாங்கிச் சிங்களமாக்கும்போது இறுதி மெய்யெழுத்து அகரம் ஏற்கிறது. இதனாலேயே அம்பலம் என்பதன் இறுதி *ம்*, *ம* ஆகி *அம்பலம* ஆனது.
# அம்பலம

## அமைப்பு

இலங்கையின் சிங்களப் பகுதிகளில் பல பழங்கால *அம்பலம* கட்டிடங்கள் காணப்படுகின்றன. பல *அம்பலம* கட்டிடங்கள் ஒரு மேடைமீது நாட்டப்பட்ட தூண்களின்மீது தாங்கப்பட்ட கூரையைக் கொண்ட எளிமையான திறந்த அமைப்புக் கொண்டவை. பழைய காலத்து *அம்பலம* கட்டிடங்கள் மரத்தூண்களையும் மரத்தாலான கூரைச் சட்டகங்களையும் கொண்டவை. சில *அம்பலம* கட்டிடங்களின் தளமும் மரத்தாலானவை. கரகககெதர அம்பலம இவ்வாறான கட்டிடத்துக்கு எடுத்துக்காட்டு. எளிமையான கட்டிடங்களாக இருந்தாலும், பழைய *அம்பலம* கட்டிடங்கள் பல சிங்களக் கட்டிடக்கலைப் பாணியைப் பிரதிபலிக்கும் வகையிலான சிறந்த மரவேலைப்பாடுகளுடன் கூடியவை.
# முப்பிணைப்பு

வேதியியலில் **முப்பிணைப்பு** அல்லது **மும்மைப் பிணைப்பு** *(Triple bond)* என்பது இரண்டு அணுக்களுக்கு இடையேயான ஒரு வேதிப் பிணைப்பு வகையாகும். வழக்கமாக சகப்பிணைப்பு வகையிலான ஒற்றைப் பிணைப்புகளில் இரண்டு பிணைப்பு எலக்ட்ரான்கள் மட்டுமே பங்கேற்கும். ஆனால், முப்பிணைப்பில் ஆறு பிணைப்பு எலக்ட்ரான்கள் பங்கேற்கின்றன. இரண்டு கார்பன் அணுக்களுக்கிடையே காணப்படும் இத்தகைய முப்பிணைப்பைப் பொதுவாக ஆல்க்கைன்களில் காணமுடியும். இவைகளைத் தவிர சயனைடுகள் மற்றும் சமசயனைடுகள் போன்ற வேதி வினைக்குழுக்கள் இத்தகைய முப்பிணைப்புகளைக் கொண்டுள்ளன. இருநைட்ரசன் மற்றும் கார்பன் ஓராக்சைடு போன்ற ஈரணு மூலக்கூறுகளும் இவ்வகை முப்பிணைப்புகளைக் கொண்டுள்ளன. அடிப்படை வேதி வாய்ப்பாட்டில் இரண்டு அணுக்களுக்கு இடையேயான முப்பிணைப்பை அவற்றின் குறியீடுகளுக்கு இடையில் மூன்று சிறிய இணைகோடுகள் வரைந்து குறிப்பிடுவர்(≡) . முப்பிணைப்பை அடையாளப்படுத்த உதவும் கருவியாக அச்சுக்கலையிலும் இந்தக் குறியீடே பயன்படுகிறது.  
முப்பிணைப்புகள் இரட்டைப் பிணைப்பு மற்றும் ஒற்றைப் பிணைப்புகளைவிட வலிமையானவையாகும். குறுகிய பிணைப்பு நீளம் கொண்ட முப்பிணைப்பின் பிணைப்பு வரிசை 3 ஆகும்.  
| அசிட்டிலீன், H&minus;C≡C&minus;H | சயனோசன், N≡C&minus;C≡N | கார்பன் ஓராக்சைடு, C≡O |
| --- | --- | --- |
| **முப்பிணைப்பு உள்ள வேதியியல் சேர்மங்கள்** | } |  |
# முப்பிணைப்பு

## பிணைப்பு உருவாதல்

இவ்வகையான முப்பிணைப்பை சுற்றுப்பாதை இனக்கலப்பு விளக்குகிறது. உதாரணத்திற்கு அசிட்டிலீனை எடுத்துக் கொண்டால், ஒவ்வொரு கார்பன் அணுவும் இரண்டு sp சுற்றுப் பாதைகள் மற்றும் இரண்டு p சுற்றுப்பாதைகளைப் பெற்றுள்ளன. (1s<sup>2</sup> 2s<sup>2</sup> <sup>1</sup> <sup>2</sup>) இரண்டு sp சுற்றுப்பாதைகளும் 180 பாகை கோணத்தைக் கொண்டு நேரியலாக x அச்சை நிரப்புகின்றன. (காட்டீசியன் ஆள்கூற்று முறைமைத் திட்டம்). p சுற்றுப்பாதைகள் y மற்றும் z அச்சுகளுக்கு மேல் நேர்குத்தாக உள்ளன. இரண்டு கார்பன் அணுக்களும் ஒன்றையொன்று அணுகும்போது அவற்றின் sp சுற்றுப்பாதைகள் மேற்பொருந்தி சிக்மா பிணைப்புகளை sp-sp உருவாக்குகின்றன. அதேநேரத்தில் p<sub>z</sub> சுற்றுப்பாதையும் ஒன்றை ஒன்று அணுகி மேற்பொருந்தி p<sub>z</sub>-p<sub>z</sub> பிணைப்பு அதாவது பை பிணைப்பை உருவாக்குகின்றன. இதைப்போலவே அடுத்த இணையான p<sub>z</sub> சுற்றுப்பாதையும் மேற்பொருந்தி மேலும் ஒரு p<sub>z</sub>-p<sub>z</sub> பிணைப்பை உருவாக்குகிறது. இதனால் இறுதியாக ஒரு சிக்மா பிணைப்பும் இரு பை பிணைப்புகளும் உருவாகின்றன.
வளைத்த பிணைப்பு மாதிரியில் மூன்று sp3 மடல்கள் ஒரு பை பிணைப்பின் தேவையில்லாமலேயே முப்பிணைப்பை உருவாக்கிவிடுகின்றன.
# கடுகண்ணாவை அம்பலம

**கடுகண்ணாவை அம்பலம** (சிங்களம்:කඩුගන්නාව අම්බලම, ஆங்கிலம்:Kadugannawa Ambalama), கொழும்பிலிருந்து கண்டிக்குச் செல்லும் வழியில் கடுகண்ணாவை என்னும் இடத்தில் அமைந்துள்ள ஒரு வரலாற்று முக்கியத்துவம் கொண்ட சாலையோரத் தங்கு மடம் ஆகும். இது கடுகண்ணாவை வளைவுக்குச் செல்வதற்குச் சற்று முன்னர் உள்ளது. இந்த அம்பலம 18 ஆம் நூற்றாண்டில் கட்டப்பட்டது. ஆங்கிலேயர் ஆட்சிக்காலத்தில்]]) இது கொழும்பிலிருந்து கண்டிக்குக் குதிரையில் செல்பவர்களுக்கும், வணிகர்களுக்கும் பிரபலமான தங்கும் இடமாக இருந்தது. கண்டியக் கட்டிடக்கலைப் பாணியில் அமைந்த இக்கட்டிடம் தொல்லியல் பெறுமானம் கொண்டது. இக்கட்டிடம் தொல்பொருளியல் திணைக்களத்தின் நுட்ப வழிகாட்டலுடன், சுற்றுலா அமைச்சினால் 300,000 இலங்கை ரூபா செலவில் திருத்தப்பட்டது.
# ஐரிஸ் (தொலைக்காட்சி தொடர்)

**ஐரிஸ்** (*Iris*) என்பது தென் கொரிய நாட்டுத் தொலைக்காட்சி தொடர் ஆகும். இந்த தொடரை கிம் க்யு-டே மற்றும் யாங் யுன்-ஹோ என்பவர்கள் இயக்கியுள்ளார்கள். இந்த தொடரில் லீ பியுங் ஹுன், கிம் தா-ஹி, யுங் ஜோன்- ஹோ, கிம் சேயுங் வூ, கிம் சோ-யியான், டி.ஓ.பி உள்ளிட்ட பலர் நடித்துள்ளனர்.  
இந்த தொடர் 14 அக்டோபர், 2009ஆம் ஆண்டு முதல் 17 டிசம்பர் 2009ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 09:55 மணிக்கு ஒளிபரப்பாகி 20 அத்தியாயங்களுடன் நிறைவடைந்தது.
# ஐரிஸ் (தொலைக்காட்சி தொடர்)

## தமிழில்

இந்த தொடர் புதுயுகம் தொலைக்காட்சியில் கே-தொடர்கள் என்ற பிரிவின் கீழ் 31 ஜூலை 2014 ஆம் ஆண்டு முதல் 9 செப்டம்பர் 2014 ஆம் ஆண்டு வரை திங்கள் முதல் வெள்ளி வரை இரவு 7 மணிக்கு ஒளிபரப்பானது.
# டு த பியூட்டிஃபுல் யூ

**டூ த பியூட்டிஃபுல் யு** (*To the Beautiful You*) என்பது தென் கொரியா நாட்டுத் தொலைக்காட்சி தொடர் ஆகும். இந்த தொடரை ஜான் கி-சங் என்பவர் இயக்கியுள்ளார். இந்த தொடரில் சுள்ளி, சோய் மின்-ஹோ, லீ ஹியுன் வூ உள்ளிட்ட பலர் நடித்துள்ளனர்.  
இந்த தொடர் 15 ஆகஸ்ட், 2012ஆம் ஆண்டு முதல் 4 அக்டோபர் 2012ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 09:55 மணிக்கு ஒளிபரப்பாகி 16 அத்தியாயங்களுடன் நிறைவடைந்தது.
# டு த பியூட்டிஃபுல் யூ

## தமிழில்

இந்த தொடரை தமிழ் மொழியில் கே-தொடர்கள் என்ற பெயரில் மொழி மாற்றம் செய்யப்பட்டு 4 மே 2015ஆம் ஆண்டு முதல் 10
ஜூன் 2015ஆம் ஆண்டு வரை திங்கள் முதல் வெள்ளி வரை தினமும் இரவு 7:30 மணிக்கு புதுயுகம் தொலைக்காட்சியில் ஒளிபரப்பானது.
# டு த பியூட்டிஃபுல் யூ

## நடிகர்கள்

- சுள்ளி
- சோய் மின்-ஹோ
- லீ ஹியுன் வூ
# பவளக்காலி

**பவளக்காலி** அல்லது **பவழக்காலி** (Common redshank, ***Tringa totanus***) ஐரோப்பாவிலும் ஆசியாவிலும் காணப்படும் பறவை. இது கரைப்பறவை வகையைச் சேர்ந்தது. இனப்பெருக்க காலத்தில் இதன் சிறகுத் தொகுதி பழுப்பு நிறப்புள்ளிகளுடன் காணப்படும். பிற காலங்களில் இளம் பழுப்பு நிறத்தில் இருக்கும். செங்கால்களைக் கொண்ட இப்பறவையின் அலகுமுனை கறுப்பு நிறத்தில் இருக்கும்.
# ஓரணு வளிமம்

இயற்பியல் மற்றும் வேதியியலில் **ஓரணு** *(Monoatomic gas)* என்பது **ஒன்று** மற்றும் **அணு** ஆகிய இரு சொற்களின் இணைப்புச் சுருக்கமேயாகும். ஒர் அணு என்பது இதன் பொருளாகும் பொதுவாக இச்சொல்லின் பொருள் வாயு அல்லது வளிமங்களுக்குப் பயன்படுத்தப்படுகிறது. இதனடிப்படையில் **ஓரணு வளிமம்** என்பது, அணுக்கள் ஒன்றுடன் ஒன்று இணைந்திருக்காமல் தனித்தனியான அணுக்களாக இருக்கும் வளிமம் ஓரணு வளிமம் எனப்படுகிறது. அனைத்து வேதித் தனிமங்களும் போதுமான உயர் வெப்பநிலைகளில் வாயு அல்லது வளிமமாக இருக்கும் போது ஓரணு நிலையாகவே காணப்படுகின்றன.
# ஓரணு வளிமம்

## மந்த வாயுக்கள்

திட்ட வெப்ப அழுத்தத்தில் நிலைப்புத்தன்மை கொண்ட ஓரணு மூலக்கூறுகளாய் இருக்கும் வேதித் தனிமங்கள் மந்தவாயுக்கள் மட்டுமேயாகும். ஈலியம், நியான், ஆர்கான், கிரிப்டான், செனான் மற்றும் ரேடான் முதலியன மந்தவாயுக்கள் எனப்படுகின்றன. இவற்றில் அடர்த்தி மிகுந்த கனமான வாயுக்கள் வேதிச் சேர்மங்களாக உருவாகின்றன. ஆனால் அடர்த்தி குறைந்த இலேசான வாயுக்கள் வினைத் திறனற்று மந்தவாயுக்களாக உள்ளன. உதாரணமாக ஈலியம், இரண்டு எலக்ட்ரான்கள் கொண்ட மிகவும் எளியத் தனிமம் மந்தவாயுவாகக் காணப்படுகிறது. அதாவது இதன் வெளிக்கூடுல் இரண்டு எலக்ட்ரான்களால் முழுமையாக நிரப்பப்பட்டு தன்னிறைவு அடைகிறது. இதனால் ஈலியம் வினைத்திறனற்று மந்தவாயுவாக இருக்கிறது. மந்தவாயுக்களை, நைட்ரசன் போன்ற ஒத்த அணுக்கரு ஈரணு வளிமங்களுடன், குழுப்படுத்துகையில் அவை தனிம வாயுக்கள் அல்லது மூலக்கூறு வாயுக்கள் என்றழைக்கப்படுகின்றன. வேதிச் சேர்மங்களில் இருந்து இவற்றை வேறுபடுத்தி அறியவே இவை இவ்வாறு குறிப்பிடப்படுகின்றன.
# ஓரணு வளிமம்

## பிற ஓரணுத் தனிமங்கள்

அண்டத்திலுள்ள தனிமங்களின் நிறையில் சுமார் 75% ஓரணு ஐதரசன் அணுக்களால் நிரம்பியுள்ளது.  
ஐதரசன், ஆக்சிசன், குளோரின் முதலான சில வளிமங்கள் அண்டத்தில் உருவாகிக் கொண்டே இருக்கின்றன என்பதை வேதியியலாளர்கள் வெகுகாலத்திற்கு முன்பே கண்டறிந்தனர். உதாரணமாக, மின்னாற்பகுப்பு வினை அல்லது அமிலங்களுடன் தனிமங்கள் (ஐதரசன்) புரியும் வினையில் உருவாகும் மூலக்கூற்று ஐதரசன் அணுக்கள் சாதாரண நிலை அணுக்களைவிட வீரியம் மிக்கவையாக உள்ளன. இந்தநிலையில் உள்ள வளிமங்கள் "பிறவிநிலை வளிமங்கள்" என்று பெயரிட்டு அழைக்கின்றனர். இதன்பொருள் புதியதாக பிறப்பெடுத்த வளிமங்கள் என்பதாகும். (இலத்தீன் மொழியில் "in statu nascendi" என்பதன் பொருள் இதுவேயாகும்). பிறவிநிலை தனிமங்களின் தீவிர செயல்பாடு சில வேதிவினைகளை செறிவாக்கப் பயன்படுத்த முடிகிறது. இவ்வகைத் தனிமங்கள் குறிப்பிட்ட சிறிதளவு நேரத்திற்கு பிறவிநிலையிலேயே நீடிக்கின்றன. ஆர்சனிக் போன்ற வினையூக்கிகள் வினையில் இருந்தால் ஓரணு நிலையும் சிறிது நேரத்திற்கு நீடித்து இருக்கிறது.
# ஆற்று உள்ளான்

**ஆற்று உள்ளான்** (Green sandpiper, *திரிங்கா ஓக்ரோபசு*) ஐரோப்பாவிலும், ஆசியாவிலும் காணப்படும் ஒரு பறவை. கரைப்பறவை வகையைச் சேர்ந்த இப்பறவை வலசை போகும் பழக்கமுடையது. குளிர்காலங்களை இந்தியத் துணைக்கண்டத்திலும், தென்கிழக்காசியாவிலும், ஆப்பிரிக்காவிலும் கழிக்கும். பழுப்பு நிற சிறகுகளில், வெள்ளைப் புள்ளிகளை கொண்டிருக்கும்; மரங்களில் கூடு கட்டி வாழும்.
# ஆற்று உள்ளான்

## வகைப்பாட்டியல்

1758 ஆம் ஆண்டில் சுவீடன் இயற்கையியலாளர் கரோலஸ் லின்னேயஸ் தனது சிஸ்டமா நேச்சுரேயின் பத்தாவது பதிப்பில் *திரிங்கா ஓக்ரோபசு* என்ற பெயரில் இவர் பச்சை ஆற்று உள்ளான் குறித்து விவரித்திருந்தார். திரிங்கா என்பது 1599ஆம் ஆண்டில் ஆல்ட்ரோவாண்டசு என்பவரால் பச்சை உள்ளானுக்கு வழங்கப்பட்ட புதிய இலத்தீன் பெயராகும். சிற்றினப் பெயரான ஓக்ரோபசு பாதம் என பொருள்படும் பண்டைய கிரேக்க ஓக்ரோஸ், "ஓச்சர்" மற்றும் பூசு, ஆகியவற்றிலிருந்து வந்தது. இது ஒற்றைச் சிற்றினமாகும். இதன் கீழ் எந்த கிளையினமும் அங்கீகரிக்கப்படவில்லை.
# பொன்முதுகு மரங்கொத்தி

**பொன்முதுகு மரங்கொத்தி** (Black-rumped flameback, lesser golden-backed woodpecker, *Dinopium benghalense*) இந்தியத் துணைக்கண்டத்தில் பரவலாகக் காணப்படும் பறவை. இது மரங்கொத்தி குடும்பத்தைச் சேர்ந்தது. நகர்ப்புறங்களில் காணப்படும் ஒரு சில மரங்கொத்திகளில் இதுவும் ஒன்று. தனித்துவமான ஓசையெழுப்பும் இப்பறவை அசைந்து அசைந்து பறக்கும் தன்மையுடைது. கருப்பு நிற கழுத்தும், பிட்டமும் கொண்டது.  
மரங்களில் செங்குத்தாக ஏறும் தகவமைப்பைப் பெற்றுள்ள ஒரே பறவை இதுவாகும். இப்பறவை பட்டுப்போன மரங்களிலிருந்து பூச்சிகளை பிடித்து உண்ணும்.
# பொன்முதுகு மரங்கொத்தி

## வகைப்பாடு

பொன்முதுகு மரங்கொத்தியில் ஐந்து துணையினங்கள் அங்கீகரிக்கபட்டுள்ளன:
- *D. b. benghalense* இந்தியா முழுவதும் சுமார் 1000 மீ உயரம் வரை காணப்படுகிறது.
- *D. b. dilutum* (Blyth, 1852), வறண்ட வடமேற்கு இந்தியா மற்றும் பாக்கிதானில் காணப்படுகிறது.
- தென்னிந்தியப் பொன்முதுகு மரங்கொத்தி *D. b. puncticolle* (Malherbe, 1845), தென் தீபகற்பம்
- கேரள பொன்முதுகு மரங்கொத்தி *D. b. tehminae* (Whistler & Kinnear, 1934), (சாலிம் அலியின் மனைவியின் பெயர் இடப்பட்டது) மேற்கு தொடர்ச்சி மலையில் காணப்படும் கிளையினம்.
- *D. b. jaffnense* (Whistler, 1944), வட இலங்கையில் காணப்படும் துணையினம்.
# பொன்முதுகு மரங்கொத்தி

## உடலமைப்பு

பொன்முதுகு மரங்கொத்தி 26-29 செ.மீ நீளம் கொண்ட பெரிய இனமாகும். இது பொதுவான மரங்கொத்தியின் வடிவத்தைக் கொண்டது என்றாலும் பொன்நிற மஞ்சள் இறக்கைகள் இதன் தனித்துவமான நிறமாகும். பின் முதுகும் பிட்டமும் கருப்புநிறமாக இருக்கும் இப்பறவையை குங்குமச் சிவப்புக் கொண்ட பின் முதுகும் பிட்டமும் கொண்ட பெரிய பொன்முதுகு மரங்கொத்தியிலிருந்து வேறுபடுத்தி அறியலாம். இதன் மார்பும் வயிறும் வெண்மையானது, அதில் கருப்புக் கீற்றுகள் கொண்டது. வெள்ளைக் கீற்றுகளும் காணப்படும் இதன் கறுப்புத் தொண்டையானது, இந்தியப் பகுதியில் உள்ள மற்ற பொன் முதுகு மரங்கொத்திகளிலிருந்து இதைப் பிரிக்கிறது. இதன் தொண்டையும் தலையின் பக்கங்களும் கறுப்பாகச் சிறு வெண் புள்ளிகளோடு காட்சியளிக்கும். பெரிய பொன்முதுகு மரங்கொத்தியைப் போல இதற்கு இருண்ட மீசைக் கோடுகள் இல்லை. முதிர்ந்த ஆண் பறவையின் உச்சியும் கொண்டையும் சிவப்பாக இருக்கும். பெண் பறவைகளின் தலை உச்சியின் முன்புறம் வெள்ளைப் புள்ளிகளுடன் கருப்பாக இருக்கும் பின்புற உச்சி மட்டும் சிவப்பாக இருக்கும். இளம் பறவைகளின் தோற்றம் பெண் பறவைகளைப் போல இருக்கும், ஆனால் மங்கிய நிறத்தில் இருக்கும். இராசத்தானின் கட்ச் மற்றும் பாலைவனப் பகுதியில் இது சற்று அரிதாகும்.
# பொன்முதுகு மரங்கொத்தி

## நடத்தையும் சூழலியலும்

பொன்முதுகு மரங்கொத்தியானது பொதுவாக இணையாகவோ அல்லது சிறு குழுவாகவோ காணப்படும். சில சமயங்களில் பூச்சி புழுக்களைத் தின்னும் பிற பறவைகளோடு மரத்துக்கு மரம் தாவிப்பறந்து மேல்நோக்கித் தொத்தி ஏறியபடி சுற்றிச் சுற்றி வந்து இரை தேடும். அலைபோல் எழுந்தும் தாழ்ந்தும் பறக்கும். இது பறக்கும் போது கிறீச்சிட்டு சிரிப்பது போலக் கத்தும். தரையிலும் இறங்கி எறும்பு முதலியவற்றைத் தின்னும். பழங்கள், மலர்த்தேன் ஆகியவற்றைத் தேடி விரும்பி உண்ணும்.
# பொன்முதுகு மரங்கொத்தி

## இனப்பெருக்கம்

பிப்ரவரி முதல் சூலை முடிய மா, வாகை, முருங்கு ஆகிய மரங்களில் வங்கு குடைந்து மூன்று முட்டைகள் வரை இடும்.
# சின்னக் கொக்கு

**சின்னக் கொக்கு** அல்லது **சிறு வெண் கொக்கு** (*little egret*; *Egretta garzetta*) என்பது கொக்கு இனத்தில் சிறியவகை வெள்ளைக் கொக்கு ஆகும், இது ஒரு நீர்ப்பறவையாகும்.
# சின்னக் கொக்கு

## விளக்கம்

இது வெண் கொக்கைவிட சற்று சிறியது. இதன் அலகு எப்போதும் கருப்பாக இருக்கும். விழிபடலம் மஞ்சளாக இருக்கும். வளர்ந்த சிறு வெண் கொக்கு 55–65 செ.மீ (22–26 அங்குலம்) நீளமுடையதாகவும், சிறகு விரிந்த நிலையில் 88–106 செ.மீ (35–42 அங்குலம்) அகலமுடையது. இதன் எடை 350–550 கிராம் ஆகும். இதன் இறகுகள் வெள்ளை நிறமுடையவை. இதன் கால்கள் நீண்டு கறுப்பாவும், விரல்கள் மஞ்சள் தோய்ந்த கருப்பு நிறத்திலும் காணப்படும். உடல் முழுவதும் தூய வெண்மை நிறத்தில் இருக்கும்.  
இனப்பெருக்க காலத்தில் உச்சந்த தலையில் கம்பிபோன்ற இரண்டு தூவிகள் சுமார் எட்டு செ.மீ. நீளம் வளர்ந்து பின் நோக்கி தொங்கும். மார்பிலும் முதுகிலும் சிறு வெண்தூவிகள் வளரும்.
# சின்னக் கொக்கு

## நடத்தை

மாலை அந்திவேளையில் தங்கள் இருப்பிடத்தை நோக்கி கூட்டமாக 'க்வா' 'க்வா' என ஒலி எழுப்பியபடி v வடிவில் பறந்து வரும். பறக்கும்போது தன் கால்களை இணைத்து பின்னால் நீட்டி ஒரே சீராக இறக்கை அடித்துப் பறக்கும். அக்டோபர் முதல் ஏப்ரல் வரை இனப்பெருக்கம் செய்கின்றன. மரங்களில் குச்சிகளால் கூடுகட்டி இலைதழைகளால் மெத்தென ஆக்கி முட்டை இடுகின்றன. கூட்டமாகவும், தனித்தும் கூடுகட்டும். 4 முதல் 6 முட்டைகள் வரை இடும். முட்டைகள் நீலங் கலந்த பச்சை நிறத்தில் இருக்கம். முட்டைகளை ஆண், பெண் என இரு கொக்குகளும் அடைகாக்கம். 21 முதல் 25 நாட்களில் குஞ்சிகள் வெளிவரும். குஞ்சுகள் வெள்ளை இறகுகளால் மூடப்பட்டிருக்கும், பெற்றோர்கள் இருவராலும் பராமரிக்கப்பட்டு 40 முதல் 45 நாட்களுக்குப் பிறகு அவை பறந்து செல்கின்றன.
# சமூகப்பணி

**சமூகப்பணி** என்பது தனி நபராலோ அல்லது ஒன்றுக்கு மேற்பட்டவர்களாலோ சமூக நலன் கருதியும் மேம்பாடு கருதியும் செய்யப்படும் சேவையாகும். சமூகப்பணி தொடர்பான வரையறைகள் குறித்து நோக்கும்போது, சமூகப்பணி என்பது மனிதனின் சமூகச் செயல்திறனை உருவாக்கவதாகும் என வெர்னர் டபிள்யு போகம் (Werner W. Boehmm) என்ற அறிஞர் கூறுகிறார். மேலும், சமூகப்பணி மக்கள் தங்கள் தேவைகளைத் தாங்களே நிறைவு செய்து கொள்வது அல்லது சிக்கல்களைத் தாங்களே எவ்வாறு வென்று முன்னேறுவது என்பதற்கு வழிகாட்டுவது என்ற தத்துவத்தின் கீழ் செயற்படுகிறது. என ஸ்ரோப் (Stroup) என்ற அறிஞர் வரையறுக்கின்றார்.
# சமூகப்பணி

## செயல்முறை சமூகப்பணி

- பங்களிப்பு
- ஒருங்கிணைப்பு
- சமூகத் தொடர்பு
- பொருளாதார வெகுமதி
- சமூக அந்தஸ்து
# சமூகப்பணி

## சமூகப்பணியின் இலக்குகள்

- முற்கூட்டிய பாதுகாப்பு
- உளவளத்துணை வழங்குதல்
- புணர்வாழ்வு அளித்தல்
# சமூகப்பணி

## சமூகப்பணியின் இயல்புகள்

- இது ஒரு தொழில் வாண்மை சார்ந்தது.
- சமூக மாற்றத்தினை மேன்மைப்படுத்துகிறது.
- மக்களின் நலன்களினை மேன்மைப்படுத்துகிறது.
- சமூநீதி மற்றும் மனித உரிமைகள் என்பன அடிப்படை அம்சங்களாகும்.
- சமூக முறைமைகள் மற்றும் மனித நடத்தை தொடர்பான கோட்பாடுகளைப் பயன்படுத்துகிறது.
- மனித உறவு முறைகளில் ஏற்படும் பிரச்சினைகளைத் தீர்த்து வைக்கின்றது.
# விக்கிப்பீடியா:உங்களுக்குத் தெரியுமா/யூலை 22, 2015

- புவியை ஒரு தடவையும், வெள்ளியை இரு தடவைகளும், புதனை மூன்று தடவைகளும் வெற்றிகரமாக அணுகிய **மெசஞ்சர் விண்கலம்** (படம்) தனது திட்டப்பணிகளை 2015 ஏப்ரல் 30 இல் நிறைவுசெய்தது.
- **முதலாம் இராசேந்திர சோழனின் தென்-கிழக்கு ஆசியா மீதான படையெடுப்பு**, முதலாம் இராசேந்திர சோழன் சிறீவிஜய பேரரசை அடிபணியச் செய்வதற்காக தென்கிழக்கு ஆசியா, மலாய தீபகற்பம், இந்தோனேசியா ஆகிய இடங்களுக்கு 1025இல் மேற்கொண்ட படையெடுப்பாகும்.
- **ஈவா துயர்த்தே கோப்பை** என்பது எசுப்பானிய அரச கால்பந்துக் கூட்டமைப்பினால் லா லீகா வெற்றியாளருக்கும் கோபா டெல் ரே வெற்றியாளருக்கும் இடையே நடத்தப்பட்ட கால்பந்துப் போட்டியாகும்.
# சூரிய ஒளிவீச்சு

**சூரிய ஒளிவீச்சு** அல்லது **சூரிய வெயிலின் தாக்கம்** (Solar irradiance), என்பது ஒரு சதுர மீட்டர் பரப்பளவில், ஒரு மணி நேரத்தில், ஒரு சோலார் செல் (சோலார் தட்டு) உற்பத்தி செய்கின்ற மின்சாரத்தின் அளவாகும்.  
**சூரிய ஒளிவீசல் மீட்டர்** (Solar Irradiance Meter) உதவியுடன் ஒரு குறிப்பிட்ட பரப்பில் சூரிய ஒளிவீச்சின் அளவைக் கணக்கிடலாம்.
# மீயியற்கை

**மீயியற்கை**, **மீ இயல்**, **இயற்கையைக் கடந்தது**, அல்லது **இயற்கைக்கு மீறியது** (*supernatural*; மத்திய இலத்தீன்: *supernātūrālis*: *supra* "மேல்" + *naturalis* "இயற்கை", முதலாவது பயன்பாடு: கி.பி 1520–30) என்பது பௌதீக விதியுடன் தொடர்புபடாத அல்லது இன்னும் தெளிவாகக் குறிப்பிடுவதென்றால், இயற்கைக்கு அப்பாலும் அதற்கு மேல் இருக்கும் விடயமுமாகும்.  
மெய்யியற் பண்புகளான புதிய பிளேட்டோவியல், புலமைவாதம் என்பவற்றில் மீயியற்கை இடம்பெற்றுள்ளது. பல சமயங்களில் மீயியற்கை உள்வாங்கப்பட்டுள்ளதோடு, இது இயல்பு கடந்த நிலையிலும் மறைபொருள் நிலையிலும் இடம்பெற்றுள்ளது.
# மிஸ்ஸிங் யூ

**மிஸ்ஸிங் யூ** அல்லது **ஐ மிஸ் யூ** (*Missing You*) என்பது தென் கொரியா நாட்டுத் தொலைக்காட்சி தொடர் ஆகும். இந்த தொடரை லீ ஜே-டோங் மற்றும் பார்க் ஜே-போம் என்பவர்கள் இயக்கியுள்ளார்கள். இந்த தொடரில் கதாநாயகியாக யூன் ஐன்-ஹே மற்றும் கதாநாயர்களாக பார்க் யூ-சுன் மற்றும் யூ சேயுங் ஹோ நடித்துள்ளனர்.  
இந்த தொடர் 7 நவம்பர், 2012ஆம் ஆண்டு முதல் 17 ஜனவரி 2013ஆம் ஆண்டு வரை தென் கொரியா நாட்டு நேரப்படி புதன் மற்றும் வியாழக்கிழமைகளில் இரவு 09:55 மணிக்கு ஒளிபரப்பாகி 21 அத்தியாயங்களுடன் நிறைவடைந்தது.
# மிஸ்ஸிங் யூ

## நடிகர்கள்

- யூன் ஐன்-ஹே
- பார்க் யூ-சுன்
- யூ சேயுங் ஹோ
# தர்ம தேவதை

**தர்ம தேவதை** 1986 ஆவது ஆண்டில் வெளியான ஒரு இந்தியத் தமிழ்த் திரைப்படமாகும். எஸ். பி. முத்துராமன் இயக்கிய இப்படத்தை, இந்தியாவின் பழமையான திரைப்பட தயாரிப்பு நிறுவனங்களில் ஒன்றான ஏவிஎம் புரொடக்சன்சு நிறுவனம் தயாரித்திருந்தது. இத்திரைப்படத்தில், விஜயகாந்த், ராதிகா,பல்லவி ஆகியோர் முக்கிய கதாபாத்திரங்களில் நடித்திருந்தனர்.
# தர்ம தேவதை

## நடிகர்கள்

- விஜயகாந்த்
- ராதிகா
- பல்லவி
- டிஸ்கோ சாந்தி
- சரத் பாபு
- ஜெய்கணேஷ்
- டெல்லி கணேஷ்
- எம். என். நம்பியார்
- ஒய். ஜி. மகேந்திரன்
# நகரும் சல்லடை

**நகரும் சல்லடை** *(Traveling screen)* என்பது ஒரு வகையான தண்ணீர் வடிகட்டும் கருவியாகும் .சிதைவுக் கூளத்தைப் பிடிக்க அல்லது நீக்க இக்கருவியில் தொடர்ச்சியாக இயங்கும் ஒரு வலைக்கண்ணி பயன்படுத்தப்படுகிறது. தண்ணீர் மற்றும் கழிவு நீர்சுத்திகரிப்பு ஆலைகளில் தண்ணீரை உள்ளெடுக்கும் இயந்திரத் தொகுதிகளில் பொதுவாக இந்த நகரும் சல்லடை அமைப்பு உபயோகமாகிறது. மரபார்ந்த கழிவுநீர் சுத்திகரிப்புச் செயல்முறையில் சலித்தல் என்பது செயல்முறையின் முதல் படிநிலையாகும். நீரை உள்ளெடுக்கும் மின்நிலையங்களிலும் இத்தகைய சலிப்பு பயன்படுகிறது. நகரும் சல்லடையின் உதவியால் இலைகள், குச்சிகள் , புல், சொறிமுட்டைகள், குப்பைகள், பச்சைச்சிப்பிகள், கூடுகள், பிளவினப்பெருக்க உயிரினங்கள், கடல்வாழ் களைகள் மற்றும் நெகிழிகள் ஆகியனவற்றை வடிகட்ட முடியும்.
# பழுப்பு மீன் ஆந்தை

**பழுப்பு மீன் ஆந்தை** (Brown fish owl, *Bubo zeylonensis*) என்பது ஸ்ட்ரிஜிடே குடும்பத்தில் உள்ள ஒரு மீன் ஆந்தை இனமாகும். இது துருக்கியிலிருந்து தெற்கு மற்றும் தென்கிழக்கு ஆசியாவை பூர்வீகமாக கொண்டது. இதன் பரவலான வாழிட எல்லை காரணமாக இது செம்பட்டியலில் தீவாய்ப்புக் கவலை குறைந்த இனமாக பட்டியலிடப்பட்டுள்ளது. இது சீனா முதல் பாலத்தீனம் வரை 7000 கி.மீ பரந்துள்ள பகுதிகளில் இது காணப்படுகிறது. 48 முதல் 58 செ.மீ நீளமும் 125 முதல் 150 செ.மீ இறககலமும் கொண்டது.
# பழுப்பு மீன் ஆந்தை

## வகைபிரித்தல்

இதில் நான்கு துணை இனங்கள் அங்கீகரிக்கப்பட்டுள்ளன:
- *K. z. semenowi* Zarudny, 1905 – தென்கிழக்கு துருக்கி, மத்திய கிழக்கு முதல் வடமேற்கு இந்தியா வரை.
- பூமன் ஆந்தை *K. z. leschenaulti* (Temminck, 1820) – இந்தியாவில் இருந்து மியான்மர் வழியாக மேற்கு தாய்லாந்து வரை.
- *K. z. zeylonensis* (Gmelin, JF, 1788) – இலங்கை
- *K. z. orientalis* Delacour, 1926 – வடகிழக்கு மியான்மர் முதல் தென்கிழக்கு சீனா, இந்தோசீனா மற்றும் மலாய் தீபகற்பம்
# பழுப்பு மீன் ஆந்தை

## உடலமைப்பு

இதன் உடலின் நீளம் 56 செ.மீ. ஆகும். இது தோற்றத்தில் கொம்பன் ஆந்தையை ஒத்ததெனினும், கொம்பன் ஆந்தையின் கால்களில் போர்த்திருப்பது போன்ற தூவி இறகுகள் இதன் கால்களைப் போர்த்தியிராது. கரும்பழுப்பு நிற உடலும் மார்பும் கொண்டது. தொண்டையும் முன்கழுத்தும் வெண்மையாக இருக்கும். கண்கள் பளபளப்பான மஞ்சள் நிறத்தில் இருக்கும்.
# பழுப்பு மீன் ஆந்தை

## காணப்படும் பகுதிகளும் உணவும்

கொண்டுள்ள கால் அமைப்பு]]
சமவெளி முதல் மலைப்பகுளில் கடல் மட்டத்திலிருந்து சுமார் 1400 மீ. உயரம் வரை மரங்கள் உள்ள தோப்புகள், மனிதர்கள் வாழ்விடங்களில் குளக்கரை சார்ந்த மரங்கள் ஆகியவற்றில் இவை வாழும். இது மேகமூட்டம் உள்ள நாட்களில் பகலிலும் வேட்டையாடும். மற்ற நாட்களில் மாலை நேரத்தில் நீர்ப்பரப்பின் மீது பறந்தபடி மீன்களைக் கால்களால் பற்றிப் பிடிக்கும். சிறு பறவைகளையும் வேட்டையாடித் தின்னும். *பூம் பூம்* எனவும் **பூமோ பூம்** எனவும் அச்சம் ஊட்டும் வகையில் உரக்கக் குரலெடுத்துக் கத்துவதாலேயே தமிழில் பூமன் ஆந்தை என அழைக்கப்படுகிறது.
# பழுப்பு மீன் ஆந்தை

## இனப்பெருக்கம்

பழுப்பு மீன் ஆந்தைகள் நவம்பர் முதல் ஏப்ரல் வரை இனப்பெருக்கம் செய்கின்றன. இவற்றின் இனப்பெருக்க வாழிடத்தைப் பொறுத்து இனப்பெருக்க காலம் முன்னும் பின்னும் மாறுபடும். வடக்கில் சற்று முன்னதாகவும், வெப்பமண்டல தெற்கில் சிறிது காலம் தாமதமாக இனப்பெருக்கம் உச்சத்தை அடையும். இனப்பெருக்க காலம் வறண்ட காலத்தை ஒட்டி வருகிறது. வறண்ட காலத்தில் நீர்நிலைகளில் நீர் மட்டங்ம் குறைந்து காணப்படுவதால் நண்டுகள், மீன்கள் போன்றவை மிகவும் எளிதாக இவற்றிற்கு கிடைக்கும் காலமாக உள்ளது. பழுப்பு மீன் ஆந்தைகள் பழமையான மாமரங்கள், அத்தி மரங்கள், அரச மரங்கள், ஆல மரங்கள், குங்கிலிய மரம் மற்றும் தாழ்நில காடுகளில் உள்ள மற்ற பெரிய மரங்களில் நிழலான இடங்களில் கூடு கட்டுகின்றன. பெரிய மரக்கிளைகளின் பிரிவில் உள்ள பொந்துகளிலும் பாறைகளிடையேயான பிளவிலும் பாழடைந்த கட்டிடங்களிலும் ஒன்று அல்லது இரண்டு முட்டைகள் இடும்.
இந்தியாவில் 10 முட்டைகளின் சராசரி அளவானது 58.4 மிமீ × 48.9 மிமீ (2.30 அங்குலம் × 1.93 அங்குலம்) அளவில் உள்ளது. வடக்கே மீன் ஆந்தைகளின் முட்டைகள் சராசரியாக சற்று பெரியதாக இருக்கும். அடைகாத்தல் 38 நாட்கள் அல்லது சற்றே குறைவாக இருக்கும். குஞ்சுகள் வளர ஏழு வாரங்கள் ஆகும்.
# இராசாளிப் பருந்து

**இராசாளிப் பருந்து** (Bonelli's eagle, *Aquila fasciata*) ஒரு கொன்றுண்ணிப் பறவை. தெற்கு ஐரோப்பா, ஆப்பிரிக்கா, ஆசியா ஆகிய இடங்களில் வாழ்கின்றது. இத்தாலியப் பறவையியலாளர் பிராங்கோ போநெலியை சிறப்பிக்கும் வண்ணம் இப்பறவை **போநெலி கழுகு** என்றும் அழைக்கப்படுகிறது. *A. fasciata* இனம் இரு உள்ளினங்களாகப் பிரிக்கப்பட்டுள்ளது: *A. f. fasciata, A. f. renschi*.
# இராசாளிப் பருந்து

## உடலமைப்பும் கள அடையாளங்களும்

கரும்பருந்தை விடச் சற்று பெரிய கழுகு (55 – 67&nbsp;cm). அகன்ற இறக்கைகள், நீளமான வால், சிறிய, நீட்டிக்கொண்டிருக்கும் தலை. வேகமாக இறக்கைகளை அடித்தபடி பறக்கும், சரிவான திசையில் இறங்குகையில் வேகமாக முன்னேறும். அதிக உயரத்தில் பறக்காது. ஆண், பெண் இரண்டும் பெருமளவில் ஒரே போலிருக்கும். பெண் சிறிது பெரியதாகவிருக்கும்.  
<u>**வளர்ந்த கழுகு**</u>: மேற்பகுதியும் தலையும் கபில நிறம், முதுகில் வெண்திட்டு, சாம்பல் நிற வாலில் மெல்லிய கோடுகளும் முனைக்கு அருகில் பட்டையும் இருக்கும். கீழிருந்து பார்க்கும்போது, வெண்மையான (அல்லது செம்பழுப்பு நிற) அடிப்பகுதியில் கபில நிறக் கீற்றுகள் தெரியும். (பெண் கழுகிற்கு கீற்றுகள் அதிகமாக இருக்கும்)  
**<u>குழப்பம் விளைவிக்கும் பிற கழுகுகள்</u>**: தேன் பருந்து, பெரிய வல்லூறு, நெடுங்கால் வைரி ஆகியவை.
# இராசாளிப் பருந்து

## இனப்பெருக்கம்

பெரும்பாலும் வலசை போகாத பறவை; இந்தியாவில் உள்ளூர்ப் பறவையாகவே இது அறியப்படுகிறது.
# இராசாளிப் பருந்து

## உள்ளினங்கள்

### *A. f. fasciata* காணப்படும் பகுதிகள்:

வடமேற்கு ஆப்பிரிக்கா, ஐபீரிய மூவலந்தீவு (ஸ்பெயின், போர்ச்சுகல் ஒட்டிய பகுதி) வழியாக மத்தியதரைக் கடல் பகுதிகள்; மத்திய கிழக்கு நாடுகள், அரேபியா, ஆப்கானிஸ்தான், பாகிஸ்தான் மற்றும் இந்தியா வழியாக சில தென்கிழக்கு ஆசிய நாடுகள் மற்றும் தென்கிழக்கு சீனா.
# இராசாளிப் பருந்து

## உள்ளினங்கள்

### *A. f. renschi* காணப்படும் பகுதிகள்:

சிறு சுண்டாத் தீவுகள், தானிம்பார் தீவுகள் (இந்தோனேசியாவைச் சேர்ந்தவை)
# இராசாளி

இந்தியா, 17ஆம் நூற்றாண்டின் முற்பகுதி. சத்ரபதி சிவாஜி மகாராஜ் வாஸ்து சங்கராலயம்]]
**இராசாளி** (*shaheen falcon* (*Falco peregrinus peregrinator*) என்பது இந்திய துணைக்கண்டத்தில் முக்கியமாகக் காணப்படும் பொரி வல்லூறின் வலசை போகாத துணையினம் ஆகும். இது வலசை செல்லும் துணையினமாகவும் விவரிக்கபட்டுள்ளது.
# இராசாளி

## சொற்பிறப்பியல்

இப்பறவையை ஆங்கிலம் போன்ற மொழிகளில் குறிக்க பயன்படுத்தும் சொல்லில் உள்ள *ஷாஹீன்* (Shaheen) அல்லது அதில் இருந்து சிற்சில மாறுபாடுள்ள பெயரானது நடு பாரசீக சொல்லான šāhēn (அதாவது "மகத்தான, அரசர்") என்பதிலிருந்து வந்தது. நடு ஆர்மேனியன் շահէն (šahēn) மற்றும் பழைய ஆர்மேனியன் Շահէն (Šahēn) ஆகியவற்றையும் ஒப்பிடலாம். பாரசீக/ஃபார்சி மொழியில் இதற்கு இரண்டு பொருள்கள் உள்ளன: வல்லூறு, குறிப்பாக பார்பரி வல்ல்று. இரண்டாவது பொருள் தராசு முள்.
# இராசாளி

## விளக்கம்

இராசாளி ஒரு சிறிய வலு உள்ள பறவையாகும். இதன் தோள் அகன்று இருக்கும். இதன் அலகு வெளுத்த ஈய நிறத்திலும் அதன் முனை சற்றுக் கருத்தும் காணப்படும். இதன் விழிப்படலம் ஆழ்ந்த பழுப்பாகவும், கால்கள் குரோம் மஞ்சள் நிறத்திலும் இருக்கும். இதன் தலையும் கன்னத்தின் வழியாக செல்லும் கோடும் கருப்பாக இருக்கும். எஞ்சிய உடலின் மேல்பாகம் கருஞ்சாம்பல் நிறத்தில் இருக்கும். மேவாய், தொண்டை, மார்பு ஆகியன வெண்மையாகவும் இருக்கும். வயிறு, வாலடி இறக்கைக் கீழ் போர்வை இறகுகள் கருஞ்சிவப்பு நிறத்தில் இருக்கும். இவை குளிர் காலத்தில் இலங்கைக்கு வலசை போகின்றன. இந்தப் பறவைகள் 380 முதல் 440 மிமீ வரை நீளம் கொண்டவை.
# இராசாளி

## விளக்கம்

### இலங்கை

இராசாளி இலங்கையில் காணப்படுவது பொரி வல்லூறின் உள்ளூர் இனமாகும். சிகிரியா நன்கு அறியப்பட்ட ஒரு தளமாகும்.
# இராசாளி

## விளக்கம்

### உணவு

இராசாளிகள் பெரும்பாலும் சிறிய பறவைகளை வேட்டையாடுகின்றன, இருப்பினும் புறாக்கள், கிளிகள் போன்ற நடுத்தர அளவிலான பறவைகளும் வேட்டையாடப்படலாம். ஒரு கூட்டில் சுமார் 1.32 குஞ்சுகள் பொரித்து 48 நாட்களில் குஞ்சுகள் வெளிவரும். இந்த மதிப்பீடு பின்னர் 100 ஜோடிகள் இருப்பதாக மறு மதிப்பீடு செய்யபட்டது.
# இராசாளி

## பண்பாட்டில்

பாக்கித்தானிய இலக்கியத்தில், நாட்டின் தேசியக் கவிஞரான அல்லாமா இக்பாலின் கவிதைகளுடன் இராசாளிக்கு சிறப்புத் தொடர்பு உண்டு. இது பாக்கிதான் வான்படை சின்னத்தின் அதிகாரப்பூர்வ முத்திரையிலும் காணப்படுகிறது. மேலும் இது பாக்கித்தான் துடுப்பாட்ட அணியின் புனைப்பெயராக பயன்படுத்தப்படுகிறது.  
"கொன்றுண்ணி பறவைகள்" வரிசையில் 1992 ஆம் ஆண்டு இந்திய அஞ்சல் தலையில் பெண் இராசாளியைக் குறிப்பிடும் இந்திப் பெயரான பெயரான ஷாஹின் கோஹிலா என்ற பெரில் குறிப்பிட்டு விரால் அடிப்பானின் படத்தை தவறாக அச்சிடப்படப்பட்டது. இந்த அஞ்சல் தலைகளில் ஒன்று 2011 இலண்டனில் நடந்த ஏலத்தில் £11,500க்கு விற்கப்பட்டது.
# வெள்ளை முதுகு பிணந்தின்னிக் கழுகு

**வெள்ளை முதுகு பிணந்தின்னிக் கழுகு** (*white-backed vulture*; (*Gyps africanus*) அல்லது **ஆப்பிரிக்க கழுகு** என்பது ஒரு கழுகு ஆகும். இது ஒரு ஆகாயத்தோட்டியாகச் செயல்படுகிறது.
# வெள்ளை முதுகு பிணந்தின்னிக் கழுகு

## விளக்கம்

இது பார்க்க அழகற்ற வெறுப்பூட்டும் தோற்றமுடைய கனத்த பறவையாகும். இதன் கழுத்து தலை ஆகியன முடியின்றி சுருக்கம் விழுந்து காணப்படும். இப்பறவை 4.2 இல் இருந்து 7.2 கிலோ கிராம் எடையும், 78 இல் இருந்து 98 செமீ (31 - 39 அங்குலம்) நீளமும், இறகு விரிந்த நிலையில் 1.96 இல் இருந்து 2.25 மீட்டர் (6 - 7 அடி) அகலம் இருக்கும். இது உயர்ந்த மரங்களில் கூடுகட்டுகிறது ஒரே முட்டைதான் இடுகிறது.
# கதிரியக்கக் காலமதிப்பீடு

நாட்டின் ஒய்சுடாடுக்கு தென்கிழக்கில் 10 கிலோமீட்டர் தூரத்தில் இருக்கும் கசிபெர்காவில் உள்ள ஏல்சு கற்களின் வயது அங்கிருந்த கரிமப்பொருட்களைச் சேகரித்து கதிரியக்கக் கார்பன் காலக்கணிப்பு முறையில் கி.பி 600 எனக் கண்டறியப்பட்டது.]]
**கதிரியக்கக் காலமதிப்பீடு** (*radiometric dating*, அல்லது *radioactive dating*) என்பது ஒரு பொருளின் வயதைக் கண்டறியும் ஒரு வழிமுறையாகும். இயற்கையில் தோன்றும் கதிரியக்க ஓரிடத்தனிமத்தின் அளவையும் அத்தனிமத்தின் சிதைவினால் உருவான விளைபொருட்களின் அளவையும் இம்முறை ஒப்பிடுகிறது. நன்கு அறியப்பட்ட உட்கரு சிதைவு வீதங்களை இம்முறை பயன்படுத்திக் கொள்கிறது.  
பாறைகளின் வயது மற்றும் புவியியல் தோற்றங்கள் மட்டுமல்ல புவியின் வயதையும்கூட நிர்ணயம் செய்வதற்கு இம்முறையே முதன்மையானதாக உள்ளது. இயற்கையாக மற்றும் செயற்கையாகத் தோன்றிய பரவலான எல்லாப் பொருட்களின் வயதையும் இம்முறையைப் பயன்படுத்தி அறியலாம். தொல்லுயிர்ப் புதைப் படிவுகள் காணப்பட்ட அசலான இடத்திலிருக்கும் பாறைகள் மற்றும் பாறைகளுக்கு கீழும் மேலுமாக சேகரிக்கப்பட்ட மாதிரிகள் ஆகியனவற்றைப் பயன்படுத்தி தொல்லுயிர்ப் புதைப்படிவுகளின் வயதைக் கண்டறியலாம். கலைப்படைப்புகள் உள்ளிட்ட தொல்லியல்சார் பொருட்களின் வயதும் இம்முறையிலேயே காணப்படுகிறது.  
புவி வரலாற்றுக் கால அளவை உருவாக்குவதிலும் இம்முறை பெரும்பங்கு வகிக்கிறது. கதிரியக்கக்கரிமக் காலக்கணிப்பு, பொட்டாசியம்-ஆர்கான் காலக்கணிப்பு, யுரேனியம்-ஈயம் காலக்கணிப்பு என்பன அவற்றுள் நன்கு அறியப்பட்ட தொழில்நுட்ப முறைகளாகும்.
# மின்சார கண்ணா

***மின்சார கண்ணா*** (*Minsara Kanna*) 1999 ஆம் ஆண்டு செப்டம்பர் மாதம் 9 ஆம் த்ஶேதியன்று வெளிவந்த தமிழ் திரைப்படமாகும். இதனை கே. எஸ். ரவிக்குமார் இயக்கியிருந்தார். இத்திரைப்படத்தில் விஜய் (நடிகர்) குஷ்பூ, ரம்பா, மோனிக்கா, மணிவண்ணன் ஆகியோர் முக்கிய கதாப்பாத்திரங்களில் நடித்துள்ளனர்.  
தேவாவின் இசையில் கவிஞர் வாலி இத்திரைப்படத்திற்கான பாடல்களை எழுதினார்.
# மின்சார கண்ணா

## நடிகர்கள்

- விஜய் - கண்ணன்
- குஷ்பூ - இந்திரா தேவி
- ரம்பா- பிரியா
- மோனிக்கா - ஐஸ்வரியா
- மணிவண்ணன் - மணி
- கரண் - அசோக்
- மன்சூர் அலி கான் - வேதாசலம்
- அனு மோகன்
- மனோபாலா
- மதன் பாப்
- ஆர். சுந்தர்ராஜன் (இயக்குநர்)
- மகேந்திரன்
- கே. எஸ். ரவிக்குமார்
# முரண்போலி

**முரண்போலி**, **முரணுரை** அல்லது **தோற்றமுரண்** (*paradox*) என்பது தன்னுள்ளே தெளிவாக முரண்பட்ட, ஆனால் உண்மை போன்ற (அல்லது அதே நேரத்தில் பிழையான) கூற்று ஆகும். சில ஏரண முரண்போலிகள் தேவையற்ற விவாதங்களாகத் தெரிந்தாலும், நெருக்கடிச் சிந்தித்தலை வளர்க்கக்கூடிய பெறுமதியைக் கொண்டிருக்கும்.  
சில முரண்போலிகள் கடுமையானதாகக் கருதப்படுகிற வரையறைகளில் பிழைகளை வெளிப்படுத்தி, கணிதம், ஏரணம் என்பனவற்றின் மெய்கோள்களை மறு ஆய்வு செய்ய வேண்டிய காரணமாகியுள்ளன.
# சடையமங்கலம், சிவகங்கை மாவட்டம்

**சடையமங்கலம்** தமிழ்நாட்டின் சிவகங்கை மாவட்டத்தில் உள்ள 6 வட்டங்களில் ஒன்றான தேவகோட்டை வட்டத்தின் கீழ் அமைந்துள்ள 96 கிராமங்களில் ஒன்றாகும். இவ்வூர் மாவட்டத் தலைநகரமான சிவகங்கையிலிருந்து 56 கி.மீ. தூரத்திலும், தேவகோட்டையில் இருந்து 12 கி.மீ. தூரத்திலும் உள்ளது.
# சடையமங்கலம், சிவகங்கை மாவட்டம்

## சடையமங்கலத்தில் உள்ள பள்ளிகள்

- கண்ணங்குடி ஊராட்சி ஒன்றிய நடுநிலைப் பள்ளி (கஊஒ நடுநிலைப் பள்ளி)
# சடையமங்கலம், சிவகங்கை மாவட்டம்

## அருகாமையில் உள்ள கிராமங்கள்

- கப்பலூர்
- கண்ணங்குடி
- பருத்திக்குடி
- காட்டுக்குடி
- உடையனவயல்
- வயல்கோட்டை
- தேவண்டதாவு
- கட்டவிளாகம்
- நீர்குன்றம்
- கண்டியூர்
- சிறுவாச்சி
- மனிகரம்பை
- ஆனையடி
- இந்திரா நகர்
- தத்தனி
- அனுமந்தக்குடி
# மு. கு. ஜகந்நாத ராஜா

**மு. கு. ஜகந்நாத ராஜா** (1933 - 2008; இராஜபாளையம் - தமிழ்நாடு) ஒரு சிறந்த பன்மொழி அறிஞர், மொழிபெயர்ப்பாளர், மெய்யியலாளர். இவர் தமிழ், பாளி, பிராகிருதம், தெலுங்கு, சமசுகிருதம் உட்பட பல மொழிகளை அறிந்திருந்தார். பிராகிருதம், பாளி, தெலுங்கு உட்பட்ட மொழிகளில் இருந்து முக்கிய படைப்புக்களைத் தமிழில் மொழிபெயர்த்துள்ளார். 1989 ஆம் ஆண்டிற்கான தமிழில் சிறந்த மொழிபெயர்ப்பாளருக்கான சாகித்திய அகாதமி விருது இவரது **ஆமுக்தமால்யதா** மொழிபெயர்ப்புப் படைப்புக்குக் கிடைத்தது.
# மு. கு. ஜகந்நாத ராஜா

## ஜகந்நாத ராஜா இலக்கிய, தத்துவ ஆய்வு மற்றும் மொழிபெயர்ப்பு நிறுவன அறக்கட்டளை

இவர் அரிய நூல்களைக் கொண்ட ஒரு நூலகத்தை அமைத்திருந்தார். இன்று இந்த நூலகம் "அவருடைய மருமகனும் பேராசிரியருமாகிய கே.ஜி.ராதாகிருஷ்ணனின் நெறியாள்கையில் ‘ஜகந்நாத ராஜா இலக்கிய, தத்துவ ஆய்வு மற்றும் மொழிபெயர்ப்பு நிறுவன அறக்கட்டளை’ (J.R.L.R. Trust) பெரும் நிதிச் சுமைகளுக்கு இடையில் நூலகத்தைப் பராமரித்து வருகிறது."
# மு. கு. ஜகந்நாத ராஜா

## படைப்புகள்

- அமுக்தமால்யதா - தெலுங்கு மொழிபெயர்ப்பு நூல்
- கதாசப்தசதி - பிராக்கிருத மொழிபெயர்ப்பு நூல்
- வஜ்ஜாலக்கம் - பிராக்கிருத மொழிபெயர்ப்பு நூல்
- தீகநிகாயம் - பாளி மொழிபெயர்ப்பு நூல்
- தமிழக - ஆந்திர வைணவத் தொடர்புகள்
- இந்திய மொழிகளின் ஒப்பிலக்கியம்
- தமிழும் பிராகிருதமும்
- வடமொழி வளத்திற்கு தமிழரின் பங்கு
- தமிழும் பிராகிருதமும்
# ம. இரா. சம்புநாதன்

**மணக்கால் இராமசாமி சம்புநாதன்** என்னும் **எம். ஆர். ஜம்புநாதன்** (ஆகத்து 23, 1896 - 1974) ஒரு பன்மொழி அறிஞர், மொழிபெயர்ப்பாளர், சாதிய எதிர்ப்புச் செயற்பாட்டாளர். தமிழ், ஆங்கிலம், சமசுகிருதம், இந்தி ஆகிய மொழிகளை அறிந்தவர். வடமொழி மறைகள் நான்கையும் தமிழில் மொழிபெயர்த்தவர். மும்பையில் வாழும் தமிழர்களுக்காக அங்கு நகராட்சி தமிழ் தொடக்கப் பள்ளியைத் தொடங்கக் காரணமாக இருந்தவர். இவர் 16 தமிழ் நூல்களையும் 3 ஆங்கில நூல்களையும் எழுதியுள்ளார்.
# ம. இரா. சம்புநாதன்

## பிறப்பு

ம. இரா. சம்புநாதன் திருச்சிராப்பள்ளி மாவட்டத்தில் உள்ள மணக்கால் என்னும் ஊரில் வாழ்ந்த இராமசுவாமி கவனகர் – இலட்சுமி அம்மாள் இணையருக்கு மகனாக 1896 – ஆகத்து – 23 ஆம் நாள் பிறந்தார். சாந்தி என்பவரை மணந்தார்.  
| வ. எண் | ஆண்டு | நூலின் பெயர் | பொருள் | குறிப்பு |
| --- | --- | --- | --- | --- |
| 01 | 1925 | ஸ்ரீசுவாமி தயானந்த சரஸ்வதியாரின் சத்தியார்த்தப் பிரகாசம்:உண்மைநெறி விளக்கம். முதற்பாகம் | தத்துவம் | ஆர்ய சமாஜம் தொடர்பான விளக்கங்கள்-ஆரிய புத்தகாலையம் |
| 02 | 1926 | வைதிக ஜயபேரிகை | 39 பக்கங்கள் - ஆரிய புத்தகாலையம் |  |
| 03 | 1928 | திருமூர்த்தி உண்மை அல்லது தேவர்களின் இரகசியம் | 111 பக்கங்கள் |  |
| 04 | 1928 | சீனவேதம், அல்லது, சகத்தின் சூட்சமம் | தத்துவம் | சூடன் கோ, மதராஸ் - 107 பக்கங்கள் |
| 05 | 1931 | மாஜினியின் சரித்திரமும் மனிதர்களின் கடமைகளும் | வ்ரலாறு | சூடன் கோ, மதராஸ் - 292 பக்கங்கள் |
| 06 | 1932 | கடோபநிஷதம், அல்லது, யமன் பேசுகிறார்: நாகரம், தமிழ் சுலோகமும், இனிய உரையும் | இந்துமதவியல் | ஜம்புநாதன் புஸ்தகசாலை |
| 07 | 1934 | வேத காண்டிகை | 104 பக்கங்கள் |  |
| 08 | ஸாம-வேதம் : தமிழ் மொழி பெயர்ப்பு | 288 பக்கங்கள் |  |  |
| 09 | 1938 | யஜுர் வேதம் : கிருஷ்ண சுக்கில மந்திரங்களின் பரிபூரணத் தமிழ்மொழி பெயர்ப்பு | இந்துமதவியல் | ஜம்புநாதன் புஸ்தகசாலை -582 பக்கங்கள் |
| 10 | 1940 | அதர்வ-வேதம் : அதர்வவேத சம்ஹிதையின் பரிபூரணத் தமிழ் மொழிபெயர்ப்பு | இந்துமதவியல் | தஞ்சாவூர்: சாமிநாதத்தம்பிரான் சுவாமிகள் என்டோமென்ட், 744 பக்கங்கள் |
| 11 | 1977 | இருக்கு வேதம் - முதற்றொகுதி | முப்பது ஆண்டுகள் உழைப்பில் உருவான் இந்நூலை சம்புநாதன் மறைவிற்குப் பின்னர் அவர் மனைவி சாந்தி சம்புநாதன் வெளியிட்டார். 899 பக்கங்கள் |  |
| 12 | உபநிசதக் கதைகள் |  |  |  |
| 13 | சதபத பிராமணம் | யசூர் வேத சதபத கதைகள் |  |  |
| 14 | யோகாசனம் |  |  |  |
| 15 | திரிமூர்த்தி உண்மை |  |  |  |
| 16 | சிரத்தானந்தர் சரித்திரம் |  |  |  |
| 17 | 2004 | யஜுர்வேதக் கதைகள் | யஜுர்வேதக் கதைகள் / தமிழ் சத்தியார்த்த பிரகாசம், உபநிஷதக் கதைகள், யோகாசனம், சீன வேதம், திரிமூர்த்தி உண்மை, சிரத்தானந்தர்சரித்திரம், மாஜினி சரித்திரம், கடோப நிஷதம் முதலிய நூல்களின் ஆசிரியர் எம். ஆர். ஜம்புநாதன் எழுதியது. - தஞ்சாவூர் : கலாசம்ரக்ஷ்ண சங்கம், 2004. - 80 பக்கங்கள் |  |
| 18 | 2004 | ரிக் வேதம் : மூன்று தொகுதிகள் | அலைகள் வெளியீட்டகம், சென்னை. பதிப்பாசிரியர் - வீ. அரசு | } |
# ம. இரா. சம்புநாதன்

## தமிழ்ப் பள்ளி

நெடுங்காலம் மும்பையில் வாழ்ந்த ம. இரா. சம்புநாதன், அங்கு தமிழர்கள் வாழும் பகுதியில் தமிழ்த் தொடக்கப் பள்ளியை மும்பை நகராட்சி தொடங்குவதற்குக் காரணமாக இருந்தார்.
# ம. இரா. சம்புநாதன்

## மறைவு

ம. இரா. சம்புநாதன் 1974 ஆம் ஆண்டு, தனது எழுபத்தியெட்டாம் அகவையில் மும்பை நகரில் காலமானார்.
# முக்கூற்று ஏரணத் தொடரி

**முக்கூற்று ஏரணத் தொடரி** அல்லது **தொடர் வாதமுறை விவாதம்** (*Polysyllogism*; செயல் உச்சம், பல் முதற்கோள் முக்கூற்று ஏரணம் அல்லது தொடர் வாதமுறை எனவும் அழைக்கப்படும்) என்பது முக்கூற்று ஏரணத்தின் வரிசையை ஒன்றாக உருவாக்கும் கூற்றினுடைய எண்ணிக்கைத் தொடர் ஆகும். இது ஒவ்வொரு முக்கூற்று ஏரணத்தினதும் முடிவாகவும், அடுத்த கூற்றுடன் ஒன்றாகவும், அடுத்த முதற்கோள் என தொடர்ந்து செல்லும்.
# முக்கூற்று ஏரணத் தொடரி

## உதாரணம்

முக்கூற்று ஏரணத் தொடரிக்கான ஓர் உதாரணம்:  
மழை பெய்கிறது.  
மழை பெய்யும்போது நாம் வெளியே சென்றால், நாம் நனைந்து விடுவோம்.  
நாம் நனைந்தால், நமக்குத் தடிமன் பிடித்துவிடும்.  
ஆகவே, நாம் வெளியே சென்றால், நமக்குத் தடிமன் பிடித்துவிடும்.  
புதிய முக்கூற்று ஏரணங்களில் பின்வருமாறு அமையும்:  
மழை பெய்கிறது.  
மழை பெய்யும்போது நாம் வெளியே சென்றால், நாம் நனைந்து விடுவோம்.  
ஆகவே, நாம் வெளியே சென்றால், நாம் நனைந்து விடுவோம்.  
நாம் வெளியே சென்றால், நாம் நனைந்து விடுவோம்.  
நாம் நனைந்தால், நமக்குத் தடிமன் பிடித்துவிடும்.  
ஆகவே, நாம் வெளியே சென்றால், நமக்குத் தடிமன் பிடித்துவிடும்.
# முக்கூற்று ஏரணத் தொடரி

## தொடர் வாதமுறை

**தொடர் வாதமுறை** (*sorites*) என்பது முக்கூற்று ஏரணத் தொடரியின் குறிப்பிட்ட வகையாகும். இதில் ஒவ்வொரு கூற்றின் பயனிலை அடுத்த முதற்கோளுக்கான விடயமாக அமையும். உதாரணம்:  
எல்லாச் சிங்களும் பெரும் பூனைகளாகும்.  
எல்லாப் பெரும் பூனைகளும் கொன்றுண்ணிகளாகும்.  
எல்லாக் கொன்றுண்ணிகளும் ஊனுண்ணிகளாகும்.  
ஆகவே, எல்லாச் சிங்களும் ஊனுண்ணிகளாகும்.
# வார்ப்புரு:பகுப்பு இடைவெட்டு

<span>[ }]</span><noinclude>
<br />  
Please note that there is a slight delay from when an article has been categorized (or uncategorized) until you can see the effect with the "incategory"-function.
# வார்ப்புரு:பகுப்பு இடைவெட்டு

## Use

<pre>  
</pre>
# வார்ப்புரு:பகுப்பு இடைவெட்டு

## Use

### Explanation

- Link text displayed = What the link will look like when displayed. For example "Novels awarded both the Hugo Award and the Nebula Award for Best Novel".
- Category 1 = Name on the first category. For example "Hugo Award for Best Novel-winning works".
- Category 2 = Name on the second category. For example "Nebula Award for Best Novel-winning works".
- A maximum of five categories can be stated.
- The sixth category is an excluding category
# வார்ப்புரு:பகுப்பு இடைவெட்டு

## Use

### Example

- generates a list of articles that are categorized into *both* ":Category:Hugo Award for Best Novel-winning works" and ":Category:Nebula Award for Best Novel-winning works" (not *either*) and thus a list of novels that won both the Hugo and the Nebula award. Syntax:
- (and with syntax )
- (but since the category New York University alumni is not fully populated, the example excludes and others. A fully populated New York University alumni would return a list of all alumnis)
# வார்ப்புரு:பகுப்பு இடைவெட்டு

## Rationale

- To reduce the need to update lists like List of joint winners of the Hugo and Nebula awards
- To ease, and illustrate the need for, the move towards . The general rule should be: **If a category can be completely and totally expressed as the intersection of other categories, it is not a primary category** and its content should be generated dynamically instead. For example, the content in :Category:American film directors can be defined as the intersection of :Category:Film directors and :Category:American people. Another example: Had the categories :Category:Ornithological organizations and :Category:1994 establishments been fully populated, a search of the intersection of the two would have returned a list longer than the current and not leave out for example Southern Oceans Seabird Study Association which meet both criteria but is categorized in :Category:Ornithological organisations in Australia, a subcategory to Category:Ornithological organizations.
- To illustrate the need for a powerful, intuitive, easily accessible, easy to use category intersection tool integrated in Mediawiki to facilitate and encourage users retrieving and discovering information by basic data mining. Hopefully this will also lead to increased public awareness of, and knowledge about, data mining. And let's be honest: It would be crazy fun too!  
</noinclude>
# அலுமினியம் ஓற்றையயோடைடு

**அலுமினியம் ஓரையோடைடு** *(Aluminium monoiodide)* என்பது AlI என்ற மூலக்கூற்று வாய்ப்பாடுடன் கூடிய ஒரு கனிமவேதியியல் சேர்மமாகும். மாற்றத்தடுப்பு:
காரணமாக அறை வெப்பநிலையில் இச்சேர்மம் நிலைப்புத் தன்மையற்று இருக்கிறது.  
:6 AlI → Al<sub>2</sub>I<sub>6</sub> + 4 Al  
மூவெத்திலமீனுடன் சேர்ந்து Al<sub>4</sub>I<sub>4</sub>(NEt<sub>3</sub>)<sub>4</sub> என்ற கூட்டுவிளை பொருளைத் தருகிறது.
# தோரியம்(IV) அயோடைடு

**தோரியம்(IV) அயோடைடு** (*thorium(IV) iodide*) என்பது ThI<sub>4</sub> என்ற மூலக்கூற்று வாய்ப்பாடுடன் கூடிய ஒரு கனிம வேதியியல் சேர்மமாகும் தோரியம் மற்றும் அயோடின் தனிமங்கள் சேர்ந்து இச்சேர்மம் உருவாகிறது. தோரியத்தின் அறியப்பட்டுள்ள மூன்று அயோடைடு சேர்மங்களில் இதுவும் ஒன்றாகும். தோரியம்(II) அயோடைடு மற்றும் தோரியம்(III) அயோடைடு என்பன மற்ற இரண்டு அயோடைடுகளாகும். இச்சேர்மத்தின் உருகுநிலை 570 பாகை செல்சியசு மற்றும் இதன் கொதிநிலை 837 பாகை செல்சியசு ஆகும்.
# இருபோரான் நாற்புளோரைடு

**இருபோரான் நாற்புளோரைடு** *(Diboron tetrafluoride)* என்பது B<sub>2</sub>F<sub>4</sub> என்ற மூலக்கூற்று வாய்ப்பாடுடன் கூடிய ஒரு கனிம வேதியியல் சேர்மமாகும். நிறமற்ற வாயுவான இதை, போரான் ஒரு புளோரைடை போரான் முப்புளோரைடுடன் சேர்த்து குறைவான வெப்பநிலையில் வினைபுரியச் செய்வதன் மூலம் தயாரிக்கலாம். வினையின் போது உயர் பல்லுறுப்பிகள் தோன்றாதவாறு கவனத்துடன் செயல்பட வேண்டும்
# ஏல்-பாப் வால்வெள்ளி

| inclination = 89.4°
| dimensions = 40–80 கிமீ
| albedo = 0.01–0.07
| last_p = ஏப்ரல் 1, 1997
}}  
**ஏல்-பாப் வால்வெள்ளி** அல்லது **ஹேல்-பொப் வால்வெள்ளி** (*Comet Hale-Bopp*; **C/1995&nbsp;O1**) என்பது 20ம் நூற்றாண்டில் பரவலாக பல ஆண்டுகளாக வானில் பார்க்கப்பட்ட ஒரு வெளிச்சமான வால்வெள்ளி ஆகும். இது கிட்டத்தட்ட 18 மாதங்களுக்கு வானில் வெற்றுக் கண்களுக்குத் தெரிந்தது. கடந்த பல பத்தாண்டுகளுக்கு மேலாக இவ்வளவு பொலிவான வால்வெள்ளியை யாரும் பார்த்த்தில்லை. இது வெற்றுக்கண்ணால் ஒரு திறந்த பதிவாக, 18& மாதங்களாக, முந்தைய 1811 பெரு வால்வெள்ளிப் பதிவினும் இருமடங்கு நேரம்வரை பார்க்கமுடிந்தது. இதற்கு முன்னர் 1811 இல் தெரிந்த பெரு வால்வெள்ளி 260 நாட்களே வெற்றுக் கண்களுக்குத் தெரிந்தது.  
ஹேல்-பொப் 1995 சூலை 23 இல் சூரியனில் இருந்து நெடுந்தொலைவில் கண்டுபிடிக்கப்பட்டபோது சூரியனுக்குக் அருகாக வரும்போது இது மிகவும் வெளிச்சமாகத் தெரியலாம் என அன்றே எதிர்பார்க்கப்பட்டது. வால்வெள்ளிகளின் பொலிவைத் துல்லியமாகக் கணிப்பது அரிதே என்றாலும், 1997 ஏப்பிரல் 1-இல் கதிர் அண்மையை அடைந்தபோது இது எதிர்பார்ப்பையெல்லாம் மிஞ்சிவிட்டது. இது 1997இன் *பெரு வால்வெள்ளி* எனப் புகழப்பட்டது. இது சுற்றுப்பாதை வீச்சை 1997 ஏப்ரல் 1 இல் கடந்தது.
# ஏல்-பாப் வால்வெள்ளி

## கண்டுபிடிப்பு

இந்த வால்வெள்ளி 1995 ஜூலை 23இல் தனித்தனியாக அமெரிக்கர்களான ஆலன் ஃஏல் (வானியலாளர்), தாம்சு பாப் ஆகிய இருவரால் கண்டுபிடிக்கப்பட்டது.  
ஃஏல் பன்னூறு மணிக்கணக்காக வால்வெள்ளிகளைத் தேடிக் கொண்டிருந்துள்ளார். வெற்றி ஏதும் கிடைக்கவில்லை.என்றாலும் நியூ மெக்சிகோவில் நள்ளிரவில் தனது பயணத்தின்போது இந்த வால்வெள்ளியை பார்த்துள்ளார். அப்போது இதன் தோற்றப் பொலிவு 10.5 ஆக இருந்துள்ளது. இதைp பெரு விண்மீன்கொத்து M70அருகில் சகாரிட்டசு விண்மீன்திரளில் கண்டுள்ளார்.  
பாப்பிடம் அவருக்குச் சொந்தமான தொலைநோக்கி ஏதும் இல்லை. அவர் விண்மீன்திரள்களையும் பால்வெளிகளையும் நோக்க நண்பர்களுடன் அரிசோனாவில் உள்ள சுட்டேன்ஃபீல்டுக்குச் சென்றுள்ளார். அங்கு தற்செயலாக இந்த வால்வெள்ளியை நண்பரின் தொலைநோக்கிக் காட்சிவில்லை வழியாகக் காண நேர்ந்துள்ளது.அப்போதே அவர் தான் ஏதோ ஒரு புதிய பொருளைக் கண்டுள்ளோம் என உணரலானார் இவரும் ஃஏலைப் போலவே, M70 அருகில் வானின் அப்பகுதியில் வேறு ஆழ்வான்பொருள் ஏதும் இல்லை என்பதை விண்மீன் அட்டவணைகளில் இருந்து உறுதிப்படுத்திக் கொண்டதும் [[வெசுட்டர்ன் யூனியன் தொலைவரி வாயிலாக வானியல் தொலைவரி மையக் குழுமத்துக்குத் தகவல் அளித்து விழிப்புறுத்தியுள்ளார். அக்குழுமத்தை 1968இல் இருந்தே இயக்கிவந்த பிரையான் ஜி. மார்சுடென், " இனிமேலும் யாராவது தொலைவரியேதும் அனுப்பாமல் இருக்கவேண்டும். இந்தத் தொலைவரி வருவதற்குள், ஃஏல் மூன்றுமுறை கண்டுபிடித்த வால்வெள்ளியின் விண்ணாயங்களோடு மின்னஞ்சல் செய்துவிட்டாரே” எனச் சொல்லிச் சிரித்துள்ளார்."  
மறுநாள் காலையில் இது புதிய வால்வெள்ளிதான் என்பது உறுதியாகியது. மேலும் C/1995&nbsp;O1 எனவும் பெயரிடப்பட்ட்து. அதோடு இக்கண்டுபிடிப்பு பன்னாட்டு வானியல் ஒன்றியச் சுற்றறிக்கை 6187வழி அறிவிக்கப்பட்டுள்ளது.  
இது பண்டைய எகிப்தியர்களால் பெப்பி பரோவா காலத்தில் (கிமு2332-2283) நோக்கப்பட்டதாக அறியப்படுகிறது. சக்காராவில் உள்ள பெப்பியின் கூம்புப் பட்டகத்தில் (கல்லறையில்) என்-மீன் (nhh-star) என்பது வானுலகில் பரோவாவுக்குத் துணையாக இருப்பதாக ஒரு உரை உள்ளது. "" என்ற அந்த சொற்றொடரின் பொருள் நீண்டமுடி என்பதாகும்.  
இவ்வால்வெள்ளி கண்ணில் இருந்து மறைந்தாலும், தற்போதும் இது வானியலாளர்களால் தொடர்ந்து கண்காணிக்கப்படுகிறது. 2005 சனவரித் திங்களில் பெறப்பட்ட தரவுகளின்படி சூரியனில் இருந்து யுரேனசைவிட நெடுந்தொலைவில் பூமியில் இருந்து 21 AU தொலைவில் ஏல்-பாப்பு (ஹேல்-பொப்) சென்று கொண்டிருப்பதாகத் தெரிவிக்கப்படுகிறது. ஆனாலும் பெரும் தொலைநோக்கிகளைக் கொண்டு தற்போதும் அவதானிக்க முடிகிறது. பெரும் தொலைநோக்கிகளைக் கொண்டு 2020ம் ஆண்டு வரையில் இதனை அவதானிக்க முடியும் என்றும் 4377 ஆம் ஆண்டில் இது மீண்டும் திரும்பும் எனவும் வானியலாளர்கள் கணக்கிட்டுள்ளனர்.
# கலிங்கத்துப்பரணி

**கலிங்கத்துப்பரணி** என்ற நூல் பரணி வகையைச் சார்ந்த சிற்றிலக்கியம் ஆகும். இந்நூல் முதலாம் குலோத்துங்க சோழனின் கலிங்கப் போர் வெற்றி குறித்துப் பாடப்பட்ட நூல் ஆகும். குலோத்துங்கனைப் பாட்டுடைத்தலைவனாகக் கொண்டது. அனந்தவர்மன் என்னும் வட கலிங்க மன்னன் திறை கொடாமலிருந்த பிழையின் காரணமாக முதலாம் குலோத்துங்க சோழனின் படைத்தலைவனும் அமைச்சனுமாயிருந்த கருணாகரத் தொண்டைமான் கி.பி. 1112-ஆம் ஆண்டில் போரில் வென்ற செய்தியே நூற்பொருள். இது செயங்கொண்டார் என்னும் புலவரால் இயற்றப்பட்டது. இவர் தீபங்குடியைச் சேர்ந்த அருகர் ஆவார். இந்நூலின் காப்புச் செய்யுளால் இவர் சைவ சமயத்தைச் சார்ந்தவர் என அறியலாம்.  
- இதற்கு முன் ஒட்டக்கூத்தர் பாடிய கலிங்கத்துப்பரணி
# கலிங்கத்துப்பரணி

## பெயர் முறை

பரணி நூல்களுக்குத் தோற்றவர் பெயரிலேயே தலைப்புத் தரும் வழமைக்கு ஏற்ப தோல்வியடைந்த கலிங்கத்தின் பெயரை வைத்து, இந்த நூல் "கலிங்கத்துப் பரணி" என அழைக்கப்படுவதாயிற்று.தமிழில் முதன் முதலில் எழுந்த பரணி நூல் கலிங்கத்துப் பரணியே ஆகும். இதுவே பிற்காலப் பரணி நூல்களுக்கு வழிகாட்டியாய் அமைந்த நூலாகும். இது கலித் தாழிசையாற் பாடப்பெற்றது. ***599 தாழிசைகளை உடையது***. காலம் (1078- 1118-குலோத்துங்க சோழன் காலம்) பதினோராம் நூற்றாண்டின் பிற்பகுதி.
சமகாலப் புலவரான ஒட்டக்கூத்தர் இந்நூலைத் தென்தமிழ்த் தெய்வப்பரணி எனப் புகழ்ந்துள்ளார்.
# கலிங்கத்துப்பரணி

## நூலாசிரியர்

செயங்கொண்டார் முதற்குலோத்துங்க சோழனுடைய அவைக்களப் புலவராகத் திகழ்ந்தவர். குலோத்துங்க சோழனுடைய புகழையும் அவனின் தலைமைப் படைத்தலைவனான கருணாகரத்தொண்டைமானின் சிறப்பையும் கலிங்கத்துப் பரணி என்னும் நூலைப் பாடி நிலை நிறுத்தியவர்.  
இவர் கலிங்கத்துப்பரணி தவிர புகார் நகர வணிகர் பெருமக்களைச் சிறப்பித்து இசையாயிரம் என்ற நூலைப் பாடியுள்ளார். உலா மடல் என்ற பிறிதொரு நூலும் விழுப்பரையர் என்ற தலைவர் மீது பாடியுள்ளார்.
# கலிங்கத்துப்பரணி

## அரசர் இயல்புகளும் அக்காலப் போர் முறைகளும்

இந்நூலில் அக்கால அரசர் இயல்புகளும் அக்காலப் போர் முறைகளும் சமுதாய நிலைகளும் கூறப்பட்டுள்ளன.